b'\n_START_ARTICLE_\nPranas Jaciunskas\n_START_SECTION_\nBiografija\n_START_PARAGRAPH_\n1975 m. baig\xc4\x97 Lietuvos \xc5\xbeem\xc4\x97s \xc5\xabkio akademij\xc4\x85, \xc4\xafgijo in\xc5\xbeinieriaus elektriko specialyb\xc4\x99. 1999\xe2\x80\x932002 m. mok\xc4\x97si Kauno technologijos universitete, \xc4\xafgijo vadybos magistro kvalifikacij\xc4\x85._NEWLINE_1975\xe2\x80\x931977 m. Marijampol\xc4\x97s \xc5\xbeem\xc4\x97s \xc5\xabkio \xc4\xafmon\xc4\x97s vyriausiasis energetikas. 1977\xe2\x80\x931979 m. tarnavo armijoje. 1979\xe2\x80\x931987 m. Alytaus eksperimentinio nam\xc5\xb3 statybos kombinato MPP gamyklos energetikas. 1987\xe2\x80\x931990 m. Alytaus chemijos gamyklos vyriausiasis energetikas. 1990\xe2\x80\x931991 m. Alytaus eksperimentinio nam\xc5\xb3 statybos kombinato valymo \xc4\xafrengim\xc5\xb3 vir\xc5\xa1ininkas. 1991\xe2\x80\x931992 m. Alytaus valstybin\xc4\x97s komunalin\xc4\x97s \xc4\xafmon\xc4\x97s generalinis direktorius. 1993\xe2\x80\x931996 m. u\xc5\xbedarosios akcin\xc4\x97s bendrov\xc4\x97s u\xc5\xbesienio kapitalo \xc4\xafmon\xc4\x97s \xe2\x80\x9eBurma\xe2\x80\x9c direktorius. 1997\xe2\x80\x932001 m. Alytaus apskrities vir\xc5\xa1ininko pavaduotojas. 2001\xe2\x80\x932005 m. Vilniaus prekybos pramon\xc4\x97s ir amat\xc5\xb3 r\xc5\xabm\xc5\xb3 Alytaus filialo direktorius. 2006\xe2\x80\x932012 m. AB Bankas Snoras Alytaus filialo direktorius._NEWLINE_2013\xe2\x80\x932016 m. Alytaus energinio efektyvumo didinimo agent\xc5\xabros direktorius._NEWLINE_1990\xe2\x80\x931995 m. Alytaus miesto tarybos deputatas, 1995\xe2\x80\x932011 m. Alytaus miesto savivaldyb\xc4\x97s tarybos narys. 1995\xe2\x80\x931997 m. Miesto pl\xc4\x97tros komiteto pirmininkas, 2003 m. pirmininko pavaduotojas, 2002 m. Privatizavimo komisijos pirmininkas._NEWLINE_Nuo 1993 m. T\xc4\x97vyn\xc4\x97s s\xc4\x85jungos narys, nuo 1995 m. T\xc4\x97vyn\xc4\x97s s\xc4\x85jungos Alytaus skyriaus pirmininko pavaduotojas, nuo 2000 m. Alytaus apskrities koordinacin\xc4\x97s tarybos pirmininkas, nuo 2003 m. T\xc4\x97vyn\xc4\x97s s\xc4\x85jungos vykdomasis sekretorius, 2003 m. Vilniaus \xe2\x80\x93 Dz\xc5\xabkijos regiono koordinacin\xc4\x97s tarybos pirmininkas._NEWLINE_\xc5\xbdmona \xe2\x80\x93 Danut\xc4\x97. Augina dukteris Nering\xc4\x85 ir Dovil\xc4\x99.'